ประชาชน ผู้ประกอบการร้านค้า และนักท่องเที่ยวในพื้นที่จังหวัดเพชรบุรี เดินทางมาติดตามสถานการณ์น้ำบริเวณสะพานดำ อำเภอเมือง จังหวัดเพชรบุรี อย่างต่อเนื่อง
ประชาชน ผู้ประกอบการร้านค้า และนักท่องเที่ยวในพื้นที่จังหวัดเพชรบุรี เดินทางมาติดตามสถานการณ์น้ำบริเวณสะพานดำ อำเภอเมือง จังหวัดเพชรบุรี อย่างต่อเนื่อง

    

 ตลอดช่วงเช้าที่ผ่านมา มีประชาชน และนักท่องเที่ยว เดินทางมาติดตามสถานการณ์น้ำบริเวณสะพานดำ อำเภอเมือง จังหวัดเพชรบุรี ซึ่งอยู่บริเวณด้านหลังจวนผู้ว่าราชการจังหวัดเพชรบุรี อย่างต่อเนื่อง โดยนายไชยา วัตถาโน ซึ่งทำงานที่จังหวัดลพบุรี โดยใช้ช่วงวันหยุดเดินทางกลับบ้านที่ตำบลหนองโสน อำเภอเมือง จังหวัดเพชรบุรี และเดินทางติดตามดูสถานการณ์น้ำด้วย โดยกล่าวว่า จากที่ได้ ปีที่ผ่านมาบ้านได้รับความเดือดร้อนจากน้ำท่วมเช่นกัน ทำให้ปีนี้ต้องมีการเตรียมความพร้อมรับสถานการณ์ ด้วยการยกสิ่งของขึ้นที่สูง เพื่อลดความสูญเสีย พร้อมมั่นใจในมาตรการป้องกันและแก้ไขปัญหาของหน่วยงานต่างๆ
 
ที่บูรณาการความร่วมมือกันอย่างเต็มที่

ขณะที่ผู้ประกอบการร้านค้าบริเวณริมแม่น้ำ เช่น นางสาวฐิติมา เอี่ยมสะอาด เจ้าของร้านขายอาหารริมแม่น้ำเพชรบุรี กล่าวด้วยว่า ไม่รู้กังวลต่อสถานการณ์เนื่องจากมีหน่วยงานราชการเตรียมความพร้อมรับสถานการณ์อย่างเป็นระบบ อีกทั้งในช่วงที่ผ่านมียังมีการประกาศแจ้งเตือนล่วงหน้า และแต่ละวันยังมีการแจ้งถึงประมาณระดับน้ำที่ไหลผ่านตัวเมืองทำให้มั่นใจต่อมาตรการดังกล่าว ว่าประชาชนยังใช้ชีวิตได้ตามปกติและติดตามการประกาศของทางการอย่างใกล้ชิด 

  เช่นเดียวกันกับนายคุณกร พงษ์เถื่อน ชาวบ้านในพื้นที่หมู่บ้านทุ่งเฟื่อ ตำบลบางครก อำเภอบ้านแหลม ก็ได้เดินทางมาติดตามสถานการณ์น้ำที่สะพานดำเช่นกัน พร้อมกล่าวด้วยว่า จากการที่ดูสถานการณ์น้ำแล้วยังไม่น่าตกใจเนื่องจากเจ้าหน้าที่จากหน่วยงานภาครัฐ รวมทั้งหน่วยทหาร ได้มีการนำเครื่องผลักดันน้ำ เพื่อเร่งระบายน้ำลงสู่ทะเลกันอย่างเต็มที่ ทำให้บรรเทาสถานการณ์ได้มาก พร้อมกันนี้ หมู่บ้านทุ่งเฟื่อ เป็นพื้นที่รับน้ำจากตัวเมืองก่อนจะไหลลงสู่ทะเล ซึ่งจะทำให้เกิดน้ำท่วม ส่งผลกระทบกับผู้ประกอบอาชีพประมง ซึ่งในปีนี้ทางกรมลงประทาน ก็ได้นำเครื่องผลักดันน้ำไปติดตั้งแล้ว  พร้อมกันนี้ นายคุณกร ยังขอให้หน่วยงานเข้าไปช่วยขุดลอกคูคลองในเส้นทางต่างๆ เพื่อจะได้เป็นอีกเส้นทางในการเร่งระบายออกสู่ทะเลได้เร็วยิ่งขึ้น